# Bygg og bli gær’n

| *Bygg og bli gær'n* |
| --- |
| orig. *Mr. Blandings Builds His Dream House* |
| Generell informasjon |
| Lengde | 93 min. |
| Språk | Engelsk |
| Bak kamera |
| Regi | H.C. Potter |
| Produsent | Melvin Frank Norman Panama |
| Manusforfatter | Eric Hodgins (roman) Melvin Frank Norman Panama (manus) |
| Musikk | Leigh Harline |
| Sjeffotograf | James Wong Howe |
| Klipp | Harry Marker |
| Foran kamera |
| Medvirkende | Cary Grant Myrna Loy |
| Prod.selskap | RKO Pictures |
| Eksterne lenker |
| IMDb
 |

Bygg og bli gær'n (originalt Mr. Blandings Builds His Dream House) er en filmkomedie fra 1948, regissert av H.C. Potter og med Cary Grant og Myrna Loy i hovedrollene. Filmen ble skrevet og produsert av samarbeidspartnerne Melvin Frank og Norma Panama, og var en filmatisering av Eric Hodgins' populære roman *Mr. Blandings Builds His Dream House* fra 1946.

Filmen gjorde stor suksess i kinosalene, og har vært en populær film også siden, både på TV og video. Warner Home Video ga ut filmen på DVD med digitalisert lyd og bilde i 2004, etter en kampanje for å få den lansert på DVD. På grunn av en handling seeren lett kan kjenne seg igjen i, har det kommet en rekke nyinnspillinger av filmen, inkludert Tom Hanks' *The Money Pit* fra 1986, *The Dream House* fra 1993, samt *Are We Done Yet?* fra 2007.

## Reklame for filmen

Som en reklame for filmen ble hele 73 fullskala replika av huset bygd rundt omkring i USA for salg. Tusenvis av personer møtte opp foran huset bygd i Ottawa Hills i Ohio for å være med på åpningen.

Det faktiske huset bygd i filmen står fortsatt i Litchfield County town i New Milford i Connecticut. Det ble solgt i august 2004 for 1,2 millioner dollar.

## Handling

Jim Blandings (Cary Grant), en oppvakt reklameagent, bor sammen med kona Muriel (Myrna Loy) og to døtre i en trang leilighet i New York. På grunn av plassmangelen bestemmer herr Blandings seg i hemmelighet for å pusse opp leiligheten. Etter å ha tenkt litt over arbeidet som kreves, og ombestemt seg, finner han en reklame for nye hus i Connecticut. Først tenker han at han skal kjøpe og pusse opp et gammelt hus, og han kontakter en eiendomsmegler. Eiendomsmegleren finner ut at familien Blandings er nøyaktig den typen duster han trenger for å bli kvitt «det gamle Hackett-huset» i Lansdale County. Herr Blandings ender opp med å kjøpe eiendommen for mye mer enn den er verd, selv om advokaten hans anbefaler ham å la være.

Huset viser seg å være i svært dårlig stand, og må repareres. Familien leier inn herr Simms (Reginald Denny), en arkitekt som skal tegne om huset, og overvåke ombyggingen. Herr Blandings støter på en rekke problemer under byggingen, blant annet at huset ligger så langt unna New York at han må ta et tog to timer tidligere enn han gjorde før, og at han kommer på kontoret lenge før det åpner om morgenen, samt at huset mangler vinduer den dagen de flytter inn.

På toppen av det hele må herr Blandings lage et slagord for WHAM skinke (WHAM Ham), et oppdrag som tidligere har ført til at en rekke reklameagenter har måttet si opp jobben. Han mistenker også at Muriel har et sidesprang med advokaten deres.

## Rolleliste

| Skuespiller | Rolle |
| --- | --- |
| Cary Grant | Jim Blandings |
| Myrna Loy | Muriel Blandings |
| Melvyn Douglas | Bill Cole |
| Louise Beavers | Gussie |
| Reginald Denny | Henry Simms |
| Jason Robards, Sr. | John Retch |
| Lex Barker | Snekker Foreman |
| Connie Marshall | Betsy Blandings |
| Sharyn Moffett | Joan Blandings |
| Ian Wolfe | Eiendomsmegler Smith |
| Nestor Paiva | Joe Appolonio |
| Harry Shannon | W.D. Tesander |
| Tito Vuolo | Mr. Zucca |

## Referanser

## Eksterne lenker

* (en) *Bygg og bli gær'n* på Internet Movie Database

* (no) *Bygg og bli gær'n* hos Filmfront (arkivert versjon)

* (sv) *Bygg og bli gær'n* i Svensk Filmdatabas

* (da) *Bygg og bli gær'n* i Danmark Nationale Filminstitut

* (fr) *Bygg og bli gær'n* på Allociné

* (nl) *Bygg og bli gær'n* på MovieMeter

* (en) *Bygg og bli gær'n* på The Movie Database – film

* (en) *Bygg og bli gær'n* på American Film Institute

* (en) *Bygg og bli gær'n* på Rotten Tomatoes

* (en) *Bygg og bli gær'n* på Box Office Mojo
* En radioversjon av filmen fra 1949 opprinnelig sendt av *Lux Radio Theatre* finnes på The Internet Archive